මෙම දත්තවලින් බංග්ලාදේශයේ වෙසෙන ජනගහනයේ තරම අපූරුවට වටහාගත හැකි වනු ඇත. මේ අධික ජනගහනය ඔවුන්ගේ සංවර්ධනයට විශාල බාධාවක් ද එල්ල කර ඇත. විශේෂයෙන්ම ඩකා අගනගරයේ සංවර්ධන කටයුතු සඳහා එහි වෙසෙන මිලියන 180ක සුවිශාල ජනකායෙන් බාධා එල්ල වී ඇත. පාලනය කිරීමට නොහැකි මේ සුවිශාල ජනගහනය හේතුවෙන් ඩකා අගනගරයේ සියලුම මාර්ගවල පෙරවරුවේ සිට රාත්‍රිය වනතුරුම පවතින්නේ අධික රථවාහන තදබදයකි. මේ අධික රථවාහන තදබදය නිසාම ඩකා අග නගරයේ රථවාහන නීතිය ක්‍රියාත්මක නොවේ. මාර්ග වර්ණ සංඥා, රථවාහන පොලිස් නිලධාරීන් නොතකා ගමන් කරන වාහන ඩකා නගරයේ සුලබ දසුනකි. මේ නීතිය නොතැකීම නිසාම නිරන්තරයෙන් වාහන එකිනෙක ගැටීම සිදුවේ. මේ නිසාම බඳ දෙපස තැළී පොඩිවී ගිය, විදුලි ලාම්පු, පැති කණ්ණාඩි හානියට පත් මගී ප්‍රවාහන බස් රථ, මෝටර් රථ, ත්‍රිරෝද රථ ඩකා අගනුවර සුලබ දසුනකි.
බංගලිදේශයේ සංවර්ධනයට විශාල බාධාවක් එල්ල කර ඇත්තේ කුමක්ද?
අධික ජනගහනය